המכללה לביטחון לאומי

מחזור מ"ד 2016-2017

"קח מקל, קח תרמיל, בוא איתי אל הגליל"



סיור אקדמי בטל"מ בגליל העליון

כ'-כ"א בטבת תשע"ז

18-19 לינואר 2017

מוביל אקדמי: פרופ' יוסי בן ארצי

מדריך אחראי: חיים וקסמן

צוות מוביל – צוות 2

**סיור בטל"מ -הגליל העליון**

**מטרות הסיור**

1. חשיפה, למידה וחיכוך עם אתגרי הביטחון הלאומי בגליל העליון.
2. פיתוח שיח בקורתי אודות הנלמד ביחס לתאוריה ולמעשה.

**מאפיינים מרכזיים בסיור וסוגיות לדיון:**

1. צורות ההתיישבות המגוונות באותו מרחב, הרציונל להקמתם והמתחים ביניהם - מועצות אזוריות קיבוצים, מושבים, מועצות מקומיות, מושבות ועיריות. רעיון המצפים וסמיכותם לכפרים ערביים, ערים מעורבות.
2. המחוז הצפוני כפריפריה בעל אוכלוסייה "מזדקנת" והדרכים למשוך אוכלוסייה צעירה ממרכזי ערים לפריפריה.
3. אוכלוסיית המעוטים כמרכיב מרכזי מכלל האוכלוסייה במחוז הצפוני.
4. אירועי אוקטובר 2000 כאירוע מכונן בקרב האוכלוסייה הערבית והיהודית במחוז הצפוני, בדגש על חבל משגב.
5. מרחב כפרי המהווה 80% משטח המחוז הצפוני.
6. סמיכות יישובים לגבול קו עימות.
7. משק המים.
8. גבולות: ימי (ראש הנקרה), יבשתי (לבנון).

**השיטה**

1. לקראת הסיור יערך יום עיון מכין שיעסוק בנושאים הבאים:
   1. הגליל העליון בהיבטי רקע היסטורי והמאפיינים המרכזיים בתחום ההתיישבות.
   2. האתגרים האסטרטגיים בשגרה ובחירום מנקודת - ראות של המשטרה.
   3. אירועי אוקטובר, מסקנות ועדת אור ומתחים בין דרג מדיני וגורמי אכיפת החוק.
   4. הצגת אתגרי משק המים במדינת ישראל.
2. במסגרת הסיור נבקר באתרים אשר יציגו את האתגרים השונים בתחומי חברה, כלכלה, ביטחון וממשק עם גורם בינלאומי.
3. הסיור יכלול הרצאות, פאנל, ושיח פרונטאלי עם נציגי רשויות מקומיות ועיריות ישראליות וערביות.

**לו"ז סיור גליל עליון**

**יום הסיור הראשון (יום רביעי - 18/1)**

* 06:00-06:30 – התכנסות במב"ל כולל כיבוד קל בקפיטריה
* 06:30-08:00 – יציאה ממב"ל
* 0715 נקודת איסוף אלונים
* 08:00-08:45 – ארוחת בוקר בבסיס משמר הגבול נטופה
* 08:45-09:30 – סיור באתר מורשת המגזר הבדואי וסקירה קצרה.
* 09:30-10:15 – הצגת המגזר הבדואי בגליל- אמיר מזאריב
* 10:15-10:30 - נסיעה לאתר אשכול
* 10:30-11:45 – סיור באתר אשכול וסקירה קצרה באתר
* 12:00-12:40 – ארוחת צהריים בסיס משמר הגבול נטופה
* 12:40-13:10- נסיעה להר אחים
* 13:10-13:50 תצפית וסקירה גאוגרפית הר אחים פרופ' יוסי בן ארצי
* 13:50-14:30 נסיעה למועצה אזורית משגב
* 14:30-16:00 – פאנל ראשי מועצות במשגב
* 16:00-16:40 נסיעה למלון אסיינדה מעלות
* 17:00-1800- עיבוד צוותי במלון
* 18:00-20:00 התארגנות בחדרים וארוחת ערב
* 20:00 –פעילות חברתית- ג'קי לוי +חנן יובל /אריאל הורוביץ

**יום הסיור השני (יום חמישי – 19/1)**

* 07:00-07:45 –ארוחת בוקר במלון
* 07:45-08:00 – נסיעה לתפן
* 08:00-09:00 –סיור בפארק התעשייה תפן
* 09:00-09:20 –נסיעה לפקיעין
* 09:25-10:45 סקירה וסיור בפקיעין
* 10:45-11:00 – נסיעה לאוג 91
* 11:00-12:00 סקירה + תצפית באוגדה 91
* 12:00-13:00 ארוחת צהריים אוגדה 91
* 13:00-13:40 נסיעה לראש הנקרה
* 14:00-14:40 – סקירה על עבודתU.N - רמ"ח קישור יוניפיל
* 14:50-15:30 סקירת נציג חיל הים הגבול הימי +תצפית
* סיום משוער במב"ל 17:30



**הגליל – רקע גאוגרפי ומאפיינים**

הגליל הוא חבל ארץ הררי בצפון ארץ ישראל.

גבולותיו: בצפון - נהר הליטני; בדרום - עמק יזרעאל ועמק חרוד; במזרח - שקע הירדן; ובמערב - הים התיכון. זהו החלק ההררי ביותר של ארץ-ישראל - ההרים תופסים כ-90 אחוזים משטחו.

הגליל נחלק לשתי חטיבות נוף - הגליל העליון בצפון והגליל התחתון בדרום - וביניהן שוכנת בקעת בית כרם. שטח הגליל העליון כ-1,500 קמ"ר, מהם כ-800 קמ"ר נמצאים בתחום לבנון. שטח הגליל התחתון כ-760 קמ"ר. שטחו הכולל של הגליל בתחומי מדינת ישראל: כ-1,460 קמ"ר. בעוד הגליל העליון מאופיין בהרים גבוהים, שהגבוה בהם הוא הר מירון, המתנשא לגובה 1208 מטרים. הגליל התחתון מאופיין בהרים נמוכים יחסית, מופרדים על ידי עמקים רחבי ידיים.

כיום הגליל במובן הרחב מתייחס לכל השטח הישראלי מעברו הצפוני של הכרמל (לא כולל הגולן), כך שגם העמקים נכללים בו, אך אזור הקריות בדרך כלל לא נחשב לחלק מהגליל. הגדרה זו חופפת פחות או יותר את מחוז הצפון של משרד הפנים (לא כולל הגולן), אשר כולל גם חלק מרמות מנשה ליד יקנעם עילית אך לא את קריית טבעון שנחשבת לחלק מהגליל ואף יושבת בקצה הדרום מערבי של הרי הגליל התחתון.

**מאפייני אוכלוסייה והתיישבות:**

1. צפיפות אוכלוסייה נמוכה בשל קשיים פיסיים להתיישב - קושי לסלול כבישים וצירי תחבורה, קושי לבנות בתים, קושי לקיים חקלאות על ההרים, משום שהקרקע נסחפת אל מורדות ההרים ואל העמקים, ולכן בהרים עצמם אין קרקע חקלאית.
2. מעט יישובים עירוניים מרוחקים זה מזה, למול ריבוי יישובים כפריים קטנים - יישובים קהילתיים. צפת נחשבת ל"בירת" הגליל ולעיר הגדולה ביותר בגליל העליון.
3. בעבר הגובה של ההרים וקשיי הנגישות אל הגליל סיפקו הגנה למיעוטים נרדפים, שמצאו בהרים מקלט והגנה ומיקום אסטרטגי - לדוגמא הדרוזים. ההרים נוצלו גם להתבצרות של קבוצות מיעוטים שהתנגדו לשלטון.
4. אחוז האוכלוסייה הלא יהודית גבוה מאחוז האוכלוסייה היהודית דבר זה מייצר חוסר איזון דמוגרפי בין יהודים לבין לא יהודים. ההרכב הדמוגרפי של הגליל הביא ליזום תכנית "ייהוד הגליל" בשנות ה-70.

**דמוגרפיה**

אוכלוסיית הגליל, מחוז הצפון, מנתה בשנת 2015 כ- 1,300,000 איש, והיוותה כ- 16% מכלל אוכלוסיית מדינת ישראל.

**תושבי הגליל מתחלקים בין 4 נפות** (הנתונים נכונים לשנת 2015, על פי הלמ"ס):

בנפת צפת חיים כ-115,000 תושבים.

בנפת עכו חיים כ-615,600 תושבים.

בנפת כנרת חיים כ-112,100 תושבים.

בנפת יזרעאל חיים כ-490,300 תושבים.

**אוכלוסייה (נכון לפברואר 2015):**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **התפתחות האוכלוסייה**  **מקום המדינה בחתך,** | | | | | | | |  | | --- | |  | |  |
| **מחוז, נפה ודת** | | | | | | | | |
|  |  |  |  |  |  |  | אוכלוסייה |  |
| 31.12. | 31.12. | 27.12. | 31.12. | 4.6. | 20.5. | 22.5. | 8.11. |  |
| 2015 | 2014 | (1)2008 | 1995 | (1)1983 | (1)1972 | (1)1961 | (1)1948 | מחוז ונפה |
| Thousands |  |  |  |  |  |  | אלפים |  |
|  |  |  |  |  |  |  | **כל האוכלוסייה(4)** |  |
| **8,463.4** | **8,296.9** | **7,412.2** | **5,612.3** | **4,037.4** | **3,147.8** | **2,179.5** | **(5)872.7** | **סך כולל** |
| *1,380.4* | *1,358.6* | *1,242.1* | *946.9* | *656.0* | *473.9* | *337.1* | *144.0* | *מחוז הצפון* |
| 115.0 | 113.7 | 104.5 | 82.0 | 64.8 | 56.7 | 45.6 | 10.8 | נפת צפת |
| 112.1 | 110.5 | 101.4 | 82.5 | 62.6 | 49.6 | 43.3 | 19.5 | נפת כנרת |
| 490.3 | 482.3 | 441.9 | 340.3 | 232.5 | 173.7 | 120.1 | 59.0 | נפת יזרעאל |
| 615.6 | 605.7 | 553.9 | 411.7 | 276.3 | 193.4 | 128.1 | 54.7 | נפת עכו |
| 47.4 | 46.4 | 40.4 | 30.3 | 19.7 | 0.6 | - | - | נפת גולן (מצוין כחלק ממחוז צפון) |
|  |  |  |  |  |  |  | **דת** |  |
|  |  |  |  |  |  |  | **יהודים** |  |
| **6,334.5** | **6,219.2** | **5,603.0** | **4,522.3** | **3,349.8** | **2,686.1** | **1,932.3** | **(5)716.7** | **סך הכל** |
| *596.0* | *587.9* | *548.8* | *460.5* | *327.0* | *255.7* | *194.3* | *53.4* | *מחוז הצפון* |
| 98.6 | 97.3 | 88.8 | 72.8 | 59.5 | 52.5 | 42.6 | 8.9 | נפת צפת |
| 75.3 | 74.1 | 68.0 | 59.3 | 46.9 | 38.4 | 35.4 | 14.4 | נפת כנרת |
| 206.2 | 203.6 | 190.0 | 165.7 | 115.0 | 92.3 | 66.6 | 24.1 | נפת יזרעאל |
| 195.1 | 192.4 | 184.6 | 149.6 | 98.7 | 72.5 | 49.7 | 6.0 | נפת עכו |
| 21.0 | 20.5 | 17.3 | 13.0 | 6.8 | - | - | - | נפת גולן(2) |

**היסטוריה התיישבותית בגליל:**

1. בסוף המאה ה - 19 התקיימה רכישת קרקעות ע"י יהודים והוקמו מספר יישובים כפריים יהודיים בעיקר בשולי הגליל המזרחי - יסוד המעלה, מחניים, ראש פינה, משמר הירדן, איילת השחר.
2. מאורעות 1920-1919 צמצמו את היישוב היהודי בגליל. בשנות ה-30 נרכשו עשרות אלפי דונם של קרקעות בעמק החולה ובהרי נפתלי ונוצרו גושי התיישבות יהודיים.
3. עד סוף תקופת המנדט לא חדרה אוכלוסייה יהודית אל לב הגליל. עם הקמת מדינת ישראל, **ישבו בגליל בעיקר ערבים ודרוזים שעסקו בחקלאות למרגלות ההרים.**
4. גם לאחר הקמת המדינה היה להתיישבות היהודית בגליל קושי בשל הניסיון המועט בחקלאות הררית וחוסר התאמת החקלאות הממוכנת (מכונות) לתנאים טופוגרפיים הרריים.
5. משנת 1948 ניתן לציין ארבע תקופות עיקריות בהתיישבות הכפרית היהודית בגליל העליון:
6. בשנים 1956 – 1948 - הקמת מספר יישובים כפריים קטנים.
7. בשנים 1967 – 1956 - נוספו עוד מספר יישובים כפריים קטנים.
8. בשנים 1973 – 1967 - לא חלה תוספת של יישובים יהודיים בגליל, משום עיקר הפעילות ההתיישבותית הופנה אל רמת הגולן, שנכבשה בשנת 1967.
9. בשנות ה 80 – 70 - הקמת "מצפים" ו"כפרים תעשייתיים" - יישובים קהילתיים במסגרת תוכנית "ייהוד הגליל".

**פעילויות כלכליות בגליל :**

1. תיירות - נופים, שמורות טבע ופארקים, מערות, נחלים - אכסניות וצימרים, אירוח כפרי.
2. חקלאות - בעיקר גידול תפוחים - הזקוקים למים רבים ולטמפרטורות נמוכות בחורף וכן גידול זיתים. עיקר החקלאות מתבססת על שימוש בטרסות.
3. תעשיות עתירות ידע:
4. מבוססות על כוח האדם האיכותי והמקצועי שהתיישב ביישובים הקהילתיים שהוקמו.
5. תעשיות שאינן מזיקות לסביבה ולטבע.
6. היקף מסוים של תעשיות הייטק .

מספר מפעלי התעשייה בגליל (נתוני הלמ"ס לשנת 2011)

התעשייה הנה גורם משפיע מרכזי על פיתוח הגליל, ועל היצע התעסוקה בו.

בשנת 2011 פעלו בגליל 1652 מפעלים, אשר העסיקו 69,708 עובדים, זאת על פי פרסומי הלשכה המרכזית לסטטיסטיקה .

**היסטוריה**

הגליל העליון הוא אזור הררי, ועל כן התנועה והמחיה בו קשה יותר מבשטחי הארץ האחרים. לאורך ההיסטוריה התקיימו בו שבטים קטנים והאוכלוסייה בו הייתה דלה. עם זאת, ניתן למצוא באזור שרידים ושלדים מתקופת האדם הקדמון (בהתבסס על ממצאים ארכיאולוגים משנת 1925).

**הגליל בתנ"ך**

עם כיבוש ארץ ישראל בידי יהושע עלה הגליל בגורלם של 4 שבטים: במזרח- יששכר ונפתלי, במערב- זבולון ואשר. ברכותיו של יעקב אבינו לאשר ונפתלי מלמדות עד כמה הייתה נחלתם מבורכת- "מאשר שמנה לחמו והוא ייתן מעדני מלך", "נפתלי שבע רצון ומלא ברכת ה'". גם תיאורו של יוסף בן מתתיהו בספרו מלחמות היהודים מלמד על טובו של הגליל- "ארץ הגליל ארץ דשנה ואדמת מרעה, גם עצים שונים צומחים בה ועושר תנובת הארץ מושך גם את לב האנשים הרחוקים מאהבת עבודת האדמה כי כולה ארץ זרועה ופורייה בכל מקום" (מלחמות ב' וג').

בתקופת השופטים נתווסף בגליל שבט חמישי, שבט דן, שבניו נדדו משפלת החוף ובנו את עירם "דן" בצפון הגליל העליון. בגליל התקיימה מלחמת ברק בן אבינועם ודבורה הנביאה בסיסרא שר צבא יבין (שופטים ד' ה'). איילון הזבולוני היה שופט מהגליל (שם י"ב, י"א).

כשעלה דוד למלוכה הביאו שבטי הגליל מנחה למלך (דברי הימים א' י"ב מ') ומאנשיהם הצטרפו לצבאו. שלמה המלך מסר לחירם מלך צור 20 מערי הגליל, כנראה מנחלת אשר, תמורת עצי הארזים שקיבל לבניין בית המקדש.

הגליל נכלל בממלכת ישראל לאחר שנפרדה מיהודה. מלחמות ישראל בארם התנהלו בדרך כלל בשטחי הגליל וממנו פלשו לארץ צבאות אשור ובבל. בימי בית שני הורחב המונח "גליל" וחל גם על הר הכרמל עמק יזרעאל ובקעת בית שאן.

**הגליל בתקופת המשנה:**

יושבי הגליל היו בעיקרם חקלאים שעסקו בגידול תבואה זיתים וכרמים. שמן הגליל נודע לתהילה והיה מצוי בכמויות גדולות. בין הגליל ליהודה היו הבדלי מנהגים ואף מחלוקות הלכתיות (מועד קטן כ" ג א'). יושבי הגליל היו "אנשי מלחמה מנעוריהם מעולם לא שלט מורך לב באנשים ומעולם לא חסרה הארץ גברים יוצאים לקראת נשק". כפי שמעיד עליהם יוסף בן מתתיהו מפקד הגליל בזמן המרד ברומאים. הם מילאו תפקיד חשוב במרד והיו הראשונים שנלחמו ברומאים שפלשו לארץ ישראל מהצפון. סביב הערים הבצורות ציפורי יודפת וגוש חלב התנהלו קרבות מרים עד לנפילתן ונפילת שאר ערי הגליל.

**מרכזי התורה**

עם חורבן בית המקדש השני וחורבן ירושלים נמלטו יהודים רבים מיהודה והתיישבו בגליל שהפך להיות מרכז התורה. הסנהדרין גלתה בתחומו מאושא לשפרעם, לבית שערים לציפורי ולטברי. מגדולי התנאים שישבו בגליל היו ר' יהושע בפקיעין, ר' יוסי בציפורי, ר' שמעון בר יוחאי ור' אלעזר בנו. מרבית קברי הנביאים התנאים והאמוראים המצויים בארץ ישראל פזורים ברחבי הגליל. בגליל ערך ר' יהודה הנשיא את המשנה, ר' יוחנן כינס שם את התלמוד הירושלמי ושם נתחברו עיקרם של ספרי המדרש. בדורות מאוחרים יותר היה הגליל ובעיקר העיר צפת מרכז לתורה ולקבלה בזכותם של חכמים כר' יוסף קארו (הבית יוסף) מחבר השולחן ערוך וחכמי קבלה נוספים. בתקופות מאוחרות יותר התיישבו בגליל תלמידי הגר"א ותלמידי החתם סופר ועוד גאונים ורבנים גדולים שישבו בעיקר בשתי ערי הקודש- צפת וטבריה.

|  |
| --- |
| אתר הנצחה ללוחם הבדואי |
| הבדואים (=שוכני המדבר) בישראל הם כ-200,000 ערבים מוסלמים, רובם חיים בנגב ומיעוטם ביישובים בגליל ובערים מעורבות. שיתוף הפעולה בין הבדואים לצה"ל החל במלחמת העצמאות, אז הצטרפו כמה עשרות לפלמ"ח לאחר שביקשו לעזור לכוחות ההגנה. מאז משרתים רבים מהם בצה"ל, כגששים וכלוחמים.  האתר, בין יישובי הבדואים בגליל התחתון, מנציח את מורשת הלוחם הבדואי ואת הלוחמים שנפלו בכל מערכות ישראל.  Bedouin Soldiers Memorial, Israel.jpg**תיאור האנדרטה**  אתר ההנצחה נמצא בשטח של גנים פורחים, עצים ושבילים, מסלעות ומדשאות. בין השבילים טנק ותותח שקניהם מופנים מעלה. בסמוך ממוקמת תצוגת המורשת הבדואית. אל האנדרטה באתר מוליכה דרך גבול, כולל מערכת הגדרות לטשטוש הציר: סמל לגששים הבדואים. בלב השטח, ברחבה מרוצפת אבני בזלת מנוסרות, ניצבים אחד אחרי השני שני קירות בטון, לקדמי צורה גלית ומשופעת והוא מתעגל כלפי פנים כשבלול ונראה כמט ליפול. לקירות מוצמדות לוחיות מתכת ועל כל אחת, באותיות שחורות, שם נופל בעברית ובערבית ומועד נפילתו. מעל לשמות נכתב: "מאֵלם האבן אקרא - זכור", ומימין לשמות מילות שיר: "ראי, אדמה, כי היינו בזבזנים עד מאד!/ פרחי פרחים בך טמנו רעננים ובהוד/ הא לך הטובים בבנינו, נוער טהר חלומות" (שאול טשרניחובסקי, ראי אדמה). לפני הקיר הקדמי של האנדרטה מונחים שני אריחים מאבן בזלת ועליהם סמלי המדינה וצה"ל, לצידם דגל ישראל ודגל יד לבנים. בין שני תרני הדגלים לפיד זיכרון. תמונות הנופלים ופרטיהם, וכן אוגדן לכל נופל ובו דברים לזכרו. באתר מונצחים 167 נופלים. | |  |

**מי הם הבדואים שבגליל?**

הבדואים בישראל מתגוררים אתה בשני אזורים עיקריים: בנגב ובגליל. מסיבות שונות גרו הבדואים בשני המקומות האלה למרות ההבדלים הגיאוגרפיים העצומים בין שניהם. הכפרים הבדואים משתרעים בגליל העליון כמו ערב אל-עראמשה ורוב הכפרים בגליל התחתון. הבדואים החלו להתיישב בגליל בכפרים שונים בלתי מתוכננים ולכן תהליך הבניה הספונטאני הקשה על התכנון אשר בוצע לאחר קום מדינת ישראל.

כיום חלק מן הכפרים הבדואים מוכר כיישוב קבע וחזק וחלק לא מוכר כיישוב קבע. הבדואים השתלבו בגליל העליון, בגליל התחתון ובחלקים שונים בארץ בימי העות'מאניים ממגוון סיבות.

במאה ה- 19 החלו הבדואים לחדור לאזור הגבעות שבאזור נחל ציפור, בדרך כלל היו אלה אנשים שנאלצו לברוח ממקום מגוריהם מחשש נקמת דם, בשל מריבות וסכסוכים ואף בשל מחסור באדמת מרעה. הבדואים ניצלו את גבעות אלונים, ושפרעם ובהן מצאו מקלט עבורם ולעדריהם.

בזמן המנדט הבריטי, החלו הבריטים לקיים מפקד אוכלוסין, ובאמצעותו התבררו פרטים נוספים אודותם. על פי מפקד האוכלוסין של שנת 1951 היו בגליל 14 שבטים שמנו פחות מ- 100 נפשות לשבט. 20 שבטים שמנו פחות מ- 300 נפשט לשבט, 9 שבטים שמנו פחות מ- 600 נפשט לשבט, 4 שבטים שמנו יותר מ- 600 נפשט לשבט. השבט הגדול ביותר בגליל היה ערב אל-מואסי, שמנה בשנת 1931 כ- 1005 נפש. הבדואים גרו באוהלים במקום התיישבותם, ומאוחר יותר בנו להם בתים "מפח" ובתי האבן היו מאוד מעטים.

הבדואים התפרנסו בעיקר מעדריהם אשר החזיקו, וכן מביזה ושוד, וקבלת דמי חסות. הם צברו כוח ולאט לאט הלו לשלט בשטח ניכר, שבו השתמשו למרעה ולמגורים. כך התרבו הבדואים ואף חדרו יותר ויותר לארץ ישראל, כל זה בזמן השלטון התורכי אשר נתן לבדואים אוטונומיה, יחסית לתושבים אחרים.

עם קום המדינה ולאחר מלחמת העצמאות, חלק מן הבדואים ברח מן הארץ לארצות ערב. שבטים רבים הצטרפו בבריחה הכללית של האוכלוסייה הערבית מהגליל.

שבטי הבדואים אשר נשארו התרכזו בעיקר בחמישה אזורים:

1. גבעות אלנעים-שפראם.

2. בקעת בית-נטופה.

3. בקעת סכנין (בעיקר סביב שטח אש תשע).

4. בין ביר אלמכסור ליודפת.

5. אזור חולה בין קדרים לבין קרית שמונה.

הבדואים באזורים האלה שמרו על יחסים עם האוכלוסייה היהודית ואלה סייעו לבדואים להשתקע בצורה מאוד מהירה.

בשנת 1949 מנו הבדואיים בצפון הארץ כ-6500 נפש. נכון לשנת 2004, התגוררו בצפון הארץ ובמרכזה כ-60,000 בדואים, המרוכזים בעיקר בגליל ובעמק יזרעאל ומשתייכים ל-75 שבטים שונים. עם הגידול הטבעי באוכלוסיה והעיבוד האינטנסיבי של הקרקעות חל אצל הבדואים של צפון הארץ מעבר מזורז להתיישבות קבע, כיום מדובר בכ-16 יישובי קבע. הממשלה תמכה בכך ובנתה יישובים קבועים במיוחד לבדואים עם קרקעות זולות ותשתית ציבוריות - בתי-הספר, קופות-חולים וכו', כנ"ל גם תשתיות של מים, ביוב וחשמל.

המעבר מנדידה להתיישבות קבע נבע מכמה גורמים:

1) **מחסור בשטחי מרעה**- התרחבות ההתיישבות היהודית והערבית בגליל הביאה להפיכת כל שטחי המרעה לשטחים כלכליים, לשטחי התיישבות עירונית ולאזורי תעשייה. כמו כן השטחים בגליל הצטמצמו כתוצאה מהחלטות ממשלה והקמת ישובים.

2) **קרבה למוקדי תעשייה**- הקרבה הגיאוגרפית למוקדי תעשייה במפרץ חיפה ותנאי הטבע והאקלים בגליל מנעו את הצורך בנדידה עם העדרים למרחקים והאיצו את תהליך ההתיישבות ומציאת מקורות פרנסה חלופיים.

3) **מדיניות המשטר** למניעה ואכיפה של מעשי שוד והאצת תהליך ההתיישבות.

4) **עידוד התיישבות קבע** ביוזמת מדינת ישראל על מנת למנוע התרחבות של התיישבות ספונטנית ולא מוכרת. חלק מיישובי קבע זכו להקמת תשתיות ולהכרה מהמדינה.

5) **פיזור גיאוגרפי**- גודלה המצומצם של האוכלוסייה הבדואית בגליל והרכבה, הכולל יוצאי שבטים רבים, ואופן פיזורם, החלישו את כוחם הצבאי והפוליטי.

6) התיישבות הקבע אפשרה **נישואי תערובת ביניהם לבין הפלאחים** וגרמה להם לאמץ יותר ויותר היבטים של עבודת האדמה.

**אתר אשכול:**

בקרבת צומת המוביל נמצא אחד האתרים החשובים על תוואי המוביל הארצי – אתר אשכול. באתר אשכול הנמצא בבקעת בית נטופה, שני מאגרי מים ענקיים הקולטים את מי הכנרת ומפעל סינון מרכזי לסינון המים. כאן הם מטופלים בתהליכים שונים ומוכנסים לצינור המוביל הארצי הסגור המזרים את המים לכל חלקי הארץ.

חברת "מקורות" בחרה להקים באתר זה את מרכז המבקרים הראשי שלה ולספר על משק המים וניהולי על ידי חברת הוותיקה המלווה את המפעל הציוני משנת 1937 עד היום. החברה הוקמה בתחילה כדי לתת מענה ליישובי עמק יזרעאל שנקלעו למשבר עקב מצוקת המים. בשנת 1938 הקימה את המפעל המים הראשון שלה בשדות העמק וסיפקה את מי קידוחי כפר חסידים, יגור ואושה ליישובי העמק המרוחקים, עד שריד וגניגר. מאז ממשיכה "מקורות" לפתח את משק המים ולרשת את הארץ ברשת של קווים וצינורות.

**מה באתר:** מקום פועל מרכז מבקרים העוסק במשק המים, בעיותיו והפתרונות ליציאה ממשבר המים. בין הנושאים: משאבי המים בארץ, הדרכים לטיפול ולהשבחת איכות המים והובלתם לכל חלקי הארץ, מיצג מים, אור וצליל, סרטוני המחשה, מודלים, משחק טריוויה על מפת ענק של ארץ ישראל, תצפית פנוראמית על הבקעה וסרט חווייתי באודיטוריום.

**הר אחים:**

מיקום זה מאפשר תצפית נהדרת ב360 מעלות על הרי שגור, הר כמון וחילזון, הר נטופה, בקעת בית נטופה, הרי תרען, הרי יטבת המזרחיים, בקעת סכנין. הפסגה -קרחת יער חשופה לשמש. בצפון הפסגה מערת קבורה. ממזרח עולה במפותל מן הכביש לראש ההר. ממערב -עולה דרך לכל רכב לראש ההר.

ההר נקרא על שם האחים פיליפוס ונטירא שנודעו בגבורתם בזמן המרד הגדול וכך מספר יוסף בן מתתיהו "ואחריו הפליאו לעשות גבורה שני האחים נטירא ופיליפוס, אנשי כפר רומא,(חרבת רומה) גם הם ילידי הגליל, כי קפצו אל תוך הלגיון העשירי והתנפלו בעוצם יד ובזרוע נטויה על הרומאים, עד אשר נתקו את שורותיהם, ובכל מקום אשר פנו שמה הפיצו את כל האויבים מפניהם"

**מועצה אזורית משגב**

מועצה אזורית משגב נמצאת בלב הגליל, מזרחית לעכו ועמק זבולון ומערבית לשטח המועצה האזורית מרום הגליל, המועצה עוטפת את העיר כרמיאל, גובלת ברשויות ירכא, ג'וליס ומעלה יוסף. בצפונה, ובמועצה האזורית עמק יזרעאל בדרומה.

מועצת אזורית משגב מורכבת מ-35 יישובים, חלקם יישובים קהילתיים כפריים, קטנים בהיקף אוכלוסייה (פחות מ-1500 נפשות), חלקם קיבוצים 'מתחדשים' ו-6 מהם יישובים בדואיים. שטח השיפוט של המועצה הוא כ-180,000 דונם.

חידוש תנופת ההתיישבות במשגב החלה בסוף שנות ה-70 על מנת לענות על מספר צרכים לאומיים, בהם פריסת התיישבות יהודית בגליל, פיזור אוכלוסיית המדינה וקליטת עלייה.

המועצה נקראת על פי ציטוט מספר "תולדות מלחמת היהודים עם הרומאים" של יוסף בן מתתיהו בתיאורו את כיבוש יודפת (שהייתה ליישוב הראשון במועצה בעידן המודרני): "כי המקום הוא משגב חזק לפני הגליל"

**הדרוזים בישראל ובגליל העליון**

העדה הדרוזית בישראל מונה כ-130 אלף נפש (מהם 20 אלף ברמת הגולן), המהווים כ-1.7% מהאוכלוסייה במדינה. רוב האוכלוסייה היא כפרית ומרביתה מתגוררת במחוזות הצפון (70%) וחיפה (25%).

מספר גורמים השפיעו על התהוות **הזהות** הדרוזית:

1. כפי שנכתב במבוא, הדרוזים שמרו בקנאות על אמונתם ודתם, וחיו במקומות הרריים מרוחקים, כגון: בהרי צפון סוריה, לבנון והגליל, וכך בעצם שמרו על ייחודם הדתי יחד עם יחס סובלני לבני דתות אחרות. דבר זה תרם להתהוות זהות ייחודית לדרוזים.
2. המקור האתני של הדרוזים אינו ברור ומעורר מחלוקת בין החוקרים.
3. שפת הדרוזים היא ערבית עם דיאלקטים שונים; הדרוזים חיים במבנה חמולתי והפולקלור ומורשת התרבות שלהם הם מזרחים, בנוסף הושפעו מתרבויות שונות במדינות בהן חיו.

הדרוזים בישראל הצליחו לשמור על זהותם הייחודית בגלל השילוב של מנהיגות נבונה, מספרם המועט יחסית, מגוריהם באזורים מרוחקים וקרבתם למרכז המסורתי של הדרוזים בלבנון. יחד עם זאת יש לציין כי קיימת שונות גדולה בין הדרוזים בגליל אשר הינם אזרחי מדינת ישראל ומהווים חלק משמעותי בחברה הישראלית, לבין אלו הגרים ברמת הגולן ולמעשה בחלקם רואים עצמם נתיני מדינת סוריה. יש לציין כי לאור מלחמת האזרחים בסוריה אנו עדים לשינוי מגמה ולשעת רצון בשילוב הדרוזים שברמת הגולן בחברה הישראלית.

**פארק תעשייה תפן**

אזור התעשייה תפן ממוקם בחבל תפן אשר בגליל, והינו חלק מהמועצה המקומית תעשייתית מגדל תפן.

בתחומה של מועצה מקומית זו נמצאים רק מפעלי תעשייה. הפארק נמצא ב-6 קילומטר ממעלות תרשיחא וכ-17 קילומטר מכרמיאל.

הפארק הוקם במטרה ליצור בסיס תעסוקתי איכותי לתושבי האזור.


מגדל תפן מחויבת לסביבה הגלילית בה היא נמצאת ועל כן מקפידה לשמור על התקנים של איכות האוויר, הקרקע והמים.

באזור התעשייה שוכן גן תעשייה, חממה לתעשיינים ויזמים בראשית דרכם. גן התעשייה מאגד בשטחו מפעלי תעשייה קטנים, המצויים בשלבי הקמה ומאפשר להם לחסוך בהוצאות על ידי שכירות משותפת של שירותים.

בגן התעשייה תפן ממוקמים עשרות חברות ומפעלים. הפארק כולל 25,000 מ"ר של מבנים תעשייתיים הפרושים על שטח של 120 דונם. כ-30 חברות אשר החלו את דרכן בגן התעשייה כבר התרחבו ועברו לאזור התעשייה הצמוד. מפעלים הנמצאים בשטח גן התעשייה הם סנדיסק ישראל ומפעל הסבונים של סבתא ג'מילה.

ב-1982 יזם את הקמת גוש תפן ואזור התעשייה "תפן" בגליל המערבי. אל אזור התעשייה עבר מפעל "ישקר". בתוך אזור התעשייה הוקם גן תעשייה שמטרתו לסייע לפיתוח יוזמות יצרניות, בדגש על ייצור המיועד לייצוא. לצד המפעלים הוקמו בגן התעשייה מוזיאונים וניתן בו מקום רב לאומנות בכלל ולפיסול בפרט. על סמך מודל זה, שזכה לשם "מודל תפן", המשיך ורטהיימר בהקמת גני תעשייה בתל חי (1992), בעומר (1995), בלבון (1998), בדלתון (2006) ובנצרת (2014). בשנת 2005 הקים ורטהיימר גן תעשייה בגזבה שבטורקיה.

**עוצבת הגליל:**

עוצבת הגליל (אוגדה 91) היא אוגדה מרחבית בפיקוד הצפון בצבא ההגנה לישראל. מפקדת העוצבה שוכנת בבירנית. מפקד האוגדה הנוכחי הוא תת-אלוף אמיר ברעם, שמונה לתפקיד ביולי 2015.

העוצבה אחראית על כל גזרת לבנון, מראש הנקרה במערב ועד להר דב במזרח. העוצבה כוללת את "עוצבת ברעם" שהיא החטיבה המערבית (חטיבה מרחבית 300) ואת "עוצבת חירם" שהיא החטיבה המזרחית (חטיבה מרחבית 769). האוגדה הוקמה בעקבות מבצע ליטני ב-1978. היא לקחה חלק במלחמת לבנון בגזרה המערבית תחת פיקודו של יצחק מרדכי. כוחות האוגדה כבשו את הערים צור וצידון ואת מחנות הפליטים ראשדיה ועין אל-חילווה. כוחות האוגדה מילאו תפקיד חשוב במיגור חטיבת הקסטל של אש"ף, ובלחימה ובמצור על ביירות.

בזמן מלחמת לבנון השנייה פיקד על האוגדה תא"ל גל הירש. חטיפת החיילים אהוד גולדווסר ואלדד רגב, שהובילה לפרוץ המלחמה התרחשה בגזרה (המערבית) שהייתה באחריות האוגדה. במהלך המלחמה כבשה אוגדתו את אזור מרון א-ראס , לחמה בבינת ג'בייל, כבשה את ג'בל עמל ופעלה באזור החוף דרומית לצור, באזור העיר תבנין, קרב עייתא א-שעב ומבצע שינוי כיוון 11.

בדצמבר 2012 זכתה האוגדה בפרס הרמטכ"ל ליחידות מצטיינות משום ש"ניכר ביחידה שהיוזמה ורוח המפקד בה מחלחלים עד אחרון החיילים ומשום כך חדוות העשייה ניכרת בכל הדרגים ובכל תחומי הפעילות". כמו כן נבנתה תפישה מבצעית חדשה, המאפשרת בדרך חדשנית ויצירתית העברת הידע והמידע בין היחידות האורגניות והחוברות.

**ראש הנקרה – ומעבר הגבול**

מעבר ראש הנקרה הוא מעבר הגבול היחיד בין ישראל ולבנון ומשמש בעיקר למעבר גורמי או"ם. סמוכה למעבר נקודת תצפית הפונה לכיוון דרום וניתן לראות ממנה את חופי עכו, נהריה והר הכרמל. ביולי 2008 התקיימה במעבר עסקת חילופי השבויים בין ישראל לחיזבאללה. בעסקה הוחזרו גופותיהם של שני החיילים שחטיפתם גרמה לפרוץ מלחמת לבנון השנייה - אלדד רגב ואהוד גולדווסר - ושרידי גופות של חללי צה"ל מהמלחמה. בתמורה, הועברו לחיזבאללה חמישה אסירים לבנונים, בהם סמיר קונטאר, ו-199 גופות של לבנונים ופלסטינים, בהם מחבלים ולוחמי חיזבאללה.

רֹאׁׁשׁ הַנִּקְרָה או כְּפַר רֹאׁׁשׁ הַנִּקְרָה הוא קיבוץ בצפון הגליל המערבי ליד הגבול בין ישראל ולבנון, מצפון לעיר נהריה. זהו היישוב הצפוני ביותר לחוף ימה של ישראל.